***Referat af Bestyrelsesmøde***

***Tirsdag den 01. maj 2018 kl. 18.00***

***Klubhuset.***

***Dagsorden:***

***Pkt. 1: Tilbagemelding vedr. Storebæltsløbet****.*

*Hvert bestyrelsesmedlem har max 2 minutter til feed back om egne oplevelser.*

***Pkt. 2: Orientering om status vedr. evt. køb af klubhuset.***

***Referat:***

***Ad pkt. 1:*** *Formanden ridsede dagsordenen op, og gjorde opmærksom på, at aftenens behandling af Storebæltsløbet ville blive henlagt til bestyrelsesmøde og klubaften i juni måned, hvor det er hensigten, at medlemmerne vil blive inddraget i opsamling af erfaringer fra Storebæltsløbet 2018.*

*Der var korte indlæg, primært med feed back tilbagemeldinger fra deltagerne. Bestyrelsen har overvejende modtaget meget positive tilbagemeldinger vedr. løbets afvikling og struktur. Der var positive meldinger om posternes arbejde og hjælp for deltagerne.*

 *Enkelte bemærkninger vedr. Masterbilen, som en del af deltagerne opfattede som meget skiftende i hastighed.*

 *Bestyrelsen vil evaluere dette såvel som andre emner, herunder behov for yderligere poster på kritiske punkter på ruten.*

 *Det er blevet bemærket, at et par af klubbens medlemmer deltog i løbet ”som gratister”. En forklaring var bl.a., at det tidligere havde været kutyme, at klubbens medlemmer kunne deltage – uden at betale, såfremt der var tilstrækkeligt med hjælpere til de logistiske opgaver.*

 *Med den givne anledning finder bestyrelsen det påkrævet at rette denne misforståelse. Det har i bestyrelsens erindring aldrig været tilfældet, at klubbens medlemmer kunne deltage i løbet uden at betale, - uagtet at alle hjælpefunktioner var besat.*

***Bestyrelsen ønsker hermed at præcisere, at medlemmer som fremover ønsker at deltage i løbet, skal betale på lige fod med alle andre deltagere.***

***Ad pkt. 2: Orientering om SCRM evt. køb af klubhuset.***

*Formanden orienterede om, at Slagelse Skiklub, som er ejer af klubhuset, ikke finder behov for fortsat at anvende huset. Skiklubben har derfor tilbudt SCRM, at klubben kan købe huset.*

 *I den anledning har der været forhandlinger bl.a. med Skiklubben, Vesthallens Bestyrelse og Slagelse Kommune.*

 *Huset ligger på en af Vesthallen lejet grund, som er stillet til rådighed af Slagelse Kommune.*

 *Lejeaftalen udløber imidlertid den 1. april 2022, hvilket giver visse udfordringer i forbindelse med beslutningsprocessen.*

 *Formanden har forhandlet med Vesthallens Bestyrelse, som har givet et mundtligt forhånds tilsagn om, at SCRM kan fortsætte anvendelse af huset, også udover 2022, såfremt Vesthallen får forlænget deres lejeaftale med kommunen.*

 *SCRM har forhandlet en aftale i stand med Skiklubben, som dog har den begrænsning, at en handel er betinget af, at Slagelse Kommune godkender en forlængelse af anvendelsen i op til 15 år efter 2022.*

 *Bestyrelsen har fremsendt en ansøgning til Center for Kommunale Ejendomme, Slagelse Kommune, hvor det bl.a. er præciseret, at Slagelse Skiklub og SCRM har indgået en aftale om, at SCRM ønsker at overtage huset den 1. juni 2018.*

***Der vil være følgende driftsomkostninger i forbindelse med et fremtidigt ejerskab:***

 *Købspris af huset er forhandlet til kr. 32.000,-,*

 *Ved overtagelse medfølger møbler, køkkenudstyr, komfur, køleskab, opvaskemaskine, service og bestik,*

 *EL leveres via Vesthallen gennem en Bi-måler og afregnes direkte med en gennemsnitlig årlig omkostning på kr. 3.500,-,*

 *Forsikring årligt ca. 3.000,-,*

 *Vandforsyning leveres via Vesthallen uden beregning,*

 *Leje af grund til Vesthallen uden beregning,*

 *Vedligeholdelse af hække ved huset på ejerens ansvar.*

*Som perspektiv for et fremtidigt ejerskab, ønsker bestyrelsen at påpege, at der kan opstå en mulighed for, at en anden klub kan leje sig ind hos*

*SCRM på samme betingelser, som SCRM har lejet sig ind hos Skiklubben,*

*SCRM kan tilbyde Slagelse Kommune, at såfremt kommunen har behov for at finde klublokale til en anden lokal klub, kan det forhandles med SCRM.*

*Således blev medlemmerne orienteret, og der blev debatteret om diverse forhold i forbindelse med et køb af klubhuset.*

*Medlemmerne blev afslutningsvis bedt om at tilkendegive deres holdning til køb ag huset.*

*Alle tilstedeværende medlemmer bakkede op om bestyrelsens anbefaling om køb af huset, - dog fortsat med den begrænsning, at en forlængelse af lejeaftalen forlænges udover 2018.*

*Bestyrelsen arbejder herefter videre med aftalerne.*

*Referent*

*Ib P. Jensen*

***Storebæltsløbet:***

* *Mailkorrespondance vedr. gratister,*
	+ *Kurt: Omtaler procedure vedr. ”Gamle dage”, hvor medlemmer kunne deltage uden at betale, når der var fyldt op med hjælpere,*
	+ *SCRM har ikke betalt for leje af Kurts skilte!!!*
	+ *Lars: Kom tilfældigt forbi!! Vidste han ikke, at vi havde Storebæltsløbet?*
* *Feed back fra deltagere vedr. Masterstart – hastighed,*
* *Feed back fra Masterbilen, Peter…..*
* ***Vi skal have poster på et par krisepunkter!***
* *Frankerup/Eggeslevmagle,*
* *Lundstrup/Tjæreby,*
* *Skælskør Nor,*
* *Gryderup,*
* *Frølunde/Forlev,*
* *Korsørvej/Vemmelev.*

***KLUBHUSET:***

* *Historik og status,*
* *Nuværende lejemål med Skiklubben udløber jf. kontrakten den 31. DEC 2018,*
* *Skiklubben, forslag til kontrakt,*
* *Vesthallen, har givet mundtlig accept af fortsat anvendelse af pavillonen,*
* *Slagelse kommune. Samtale med sagsbehandler i Ejendomsservice, herunder*
* *Lidt info om at kommunen fortsat tror, at Vesthallen vil forblive, men også en lille tvist vedr. kommunens holdning til midlertidige bygninger, - må ikke blive permanente.*

***Samtaler med diverse sagsbehandlere i kommunen:***

* ***Teknisk forvaltning, PAS,***
* ***Kultur og fritid, PAS,***
* ***Kommunale ejendomme, PAS,***
* ***Ejendomsservice (23. APR), ”HUG” på stangen, men den faldt af Anders Bo Frandsen, tlf.: 30 16 34 87. Henviser til Center for kommunale ejendomme. En sagsbehandler (40 15 42 16) ringede den 25. APR, og lovede at den besluttende sagsbehandler ville kontakte mig!!!!***

***Forslag – anbefalinger:***

* ***Omkostninger:***
	+ ***Købspris aftalt til kr. 32.000,-***
	+ ***I aftalen indgår huset, som beset, møblering, køkken med diverse installationer, komfur, opvaskemaskine, service og bestik,***
	+ ***Varmekilde,***
	+ ***EL som leveres via Vesthallen gennem en ”BI-måler”. Forbrug ca. kr. 3.500,-/år,***
	+ ***Budget for daglig vedligeholdelse er sat til kr. 4.500,-,***
	+ ***Forsikringer, - ukendt, men Togo mener at det ligger på ca. kr. 3.000,-***
	+ ***Vandforsyning leveres via Vesthallen – uden beregning,***
	+ ***Leje af grund via Vesthallen – uden beregning (VH betaler symbolsk kr. 1.000,-/år),***
	+ ***Vedligeholdelse af arealet omkring huset, - hæk ved ejerens foranstaltning.***

***Med disse aftaler og info, anbefaler jeg, at vi køber huset, så snart vi har en afgørelse fra Slagelse Kommune.***

***STORT SPØRGSMÅL:***

* ***Hvordan forholder vi os, såfremt kommunen på et tidspunkt, hvor vi er ejere – kræver bygningen fjernet?????***